2016 yildan Qirg‘izistonda xalqaro standartdagi avtomobil raqamlari joriy qilinadi. Bu haqda davlat ro‘yxatga olish xizmatidagi manbalarga tayangan holda Qirg‘iziston telegraf agentligi xabar bermoqda. Aytilishicha, qonun loyihasi tayyorlab bo‘lingan, tez kunda idoralar uning ijrosi bo‘yicha ishlarni boshlab yuboradi. Ma’lum bo‘lishicha, Bishkekda ro‘yxatdan o‘tgan mashinalarga 01 kodi beriladi. Barcha viloyatlarning kodlari shu tariqa alifbo tartibida taqsmilanadi (masalan, Batken – 02 va h.k.).